אן מילר

אן מילר (באנגלית: Ann Miller; 12 באפריל 1923 – 22 בינואר 2004) הייתה שחקנית קולנוע, תיאטרון, טלוויזיה, זמרת ורקדנית אמריקאית, התפרסמה בעיקר במחזות זמר בשנות ה-40 וה-50.

קורות חיים
היא גדלה ביוסטון, טקסס בשם Johnnie Lucille Collier היות שאביה רצה בן. בילדות סבלה מרככת ואמה אלצה אותה ללמוד לרקוד כדי לחזק את העצמות.

הוריה התגרשו כשהייתה בת תשע והיא עברה עם אמה ללוס אנג'לס. היות שנראתה מבוגרת לגילה, החלה להופיע במועדוני ליילה ואז שינתה את שמן לאן מילר. ב-1937 הופיעה בסרט "דלת הבמה" ורקדה לצידה של ג'ינג'ר רוג'רס.

ב-1938 הופיעה כרקדנית בקומדיה של פרנק קפרה, "הן לא תקחהו עמך" בה השתתפו גם ליונל ברימור וג'יימס סטיוארט.

היא הצטיינה כרקדנית סטפס ונאמר עליה שמסוגלת לרקוע 500 פעמים בדקה אך הסתבר שזה היה פסקול שהולבש על הביצועים שלה.

ב-1948 הופיעה בסרט המוזיקלי "מצעד הפסחא" לצידם של פרד אסטר וג'ודי גרלנד.

ב-1949 הופיעה בסרט המוזיקלי "יום בניו יורק" לצידם של פרנק סינטרה וג'ין קלי.

ב-1953 הופיעה בסרט המוזיקלי "נשקיני קייט" לצידם של הווארד קיל וקתרין גרייסון.

עם ירידת העניין בסרטים מוזיקליים, מיעטה להופיע בקולנוע. סרטה האחרון היה מלהולנד דרייב (2001).

היא גם הופיעה על הבמה בברודוויי ומקומות אחרים במחזות כמו "קאן קאן", "הלו דולי" "פרח הקקטוס" ועוד.

בשנים 1979–1983 הופיע במחזמר "Sugar Babies" והייתה מועמדת לפרס טוני לשחקנית ראשית במחזה מוזיקלי.

הופיעה גם בשני פרקים של ספינת האהבה.

ב-1960 נקבע לכבודה כוכב בשדרת הכוכבים של הוליווד וב-1988 בשדרת הכוכבים בפאלם ספרינגס.

חיים אישיים
מילר הייתה נשואה שלוש פעמים. בעת ריב עם בעלה הראשון ריס מילנר, כשהייתה בהיריון בטרימסטר השלישי, הופלה על ידו על המדרגות. הנפילה גרמה ללידה מוקדמת של בתה מרי ששרדה שעות ספורות. מילר מתה מסרטן הריאות וקבורה לצד בתה.

פילמוגרפיה חלקית
 הן לא תקחהו עמך (1938)
 מצעד הפסחא (1948)
 יום בניו יורק (1949)
 שני כרטיסים לברודוויי (1951)
 נשקיני קייט (1953)
 הצי משתעשע (1955)
 המין הנגדי (1956)
 מלהולנד דרייב (2001)

קישורים חיצוניים

 
 אן מילר, באתר Internet Broadway Database
 אן מילר בתוכנית אלה הם חייך
 אן מילר בספינת האהבה

ערכים שבהם תבנית בריטניקה אינה מתאימה
רקדניות אמריקאיות
שחקניות תיאטרון אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
אמריקאיות שנולדו ב-1923
אמריקאים שנולדו ב-1923
אמריקאיות שנפטרו ב-2004
אמריקאים שנפטרו ב-2004